Football Party Hoodies | TeePublic
Football Party Hoodies
Browse › Football Party › Hoodies
Shaved Balls For This? Hoodie
Shiva Blast Hoodie
FEAR BONER Hoodie
Block, Mighty Blow and Claws Hoodie Bruce_lee Multikrachtstations voordelig kopen - T-Fitness
Art. Nr.: BL-13BLSMU005
Leverbaar vanaf ca. kalenderweek 24 (11.06.18-15.06.18) Jaarlijks elektrisch verbruik 96 kWh
Gewicht zonder voet 9,7 kg
Hoogte (met tafelvoet) 63 cm
Tags: KD43XG7096, Sony, Televisie, Lcd / plasma, lcd, Plasma, Flatscreen tv's Alfie Prasetya Wi video chat room – CLIPONYU | Video Chat Online
Alfie Prasetya Wiannouncement...
HotBasicPremiumLuxuryToAlfie Prasetya WiJumlahPattern1888188288588888Sendchoose goods!!My Bag
Alfie Prasetya Wi Poppie-moord: ‘Ek’t nog nooit so ŉ brutale aanranding gesien’ | Maroela Media
Die staatsaanklaer in die Poppie van der Merwe-moordsaak het Maandag in die hof gesê hy het in sy hele beroep nog nooit ŉ driejarige kind gesien wat so “brutaal aangerand is” soos Poppie nie.
Louisa Koekemoer (45), Poppie se ma, het vandag in die Brits-landdroshof verskyn in verband met haar dogter se moord. Landdros Jethro Mosime het Koekemoer se borgtogaansoek geweier en sy sal in aanhouding bly tot haar volgende verskyning op 25 Januarie 2017.
Adv. Adrian Nell, Koekemoer se regsverteenwoordiger, het aangevoer daar is geen bewyse voor die hof wat Koekemoer met Poppie se moord verbind nie. Nell meen hoewel ooglopende beserings aan Poppie se lyf en ŉ nadoodse ondersoek daarop dui dat die kleuter erg aangerand is, kan die staat geen bewyse lewer dat Louisa by die aanranding betrokke was nie.
Hy het ook ontken dat Koekemoer se lewe in gevaar is of dat sy doodsdreigemente ontvang. Sers. Gift Matome, die ondersoekbeampte, het egter vroeër in die hof getuig dat Koekemoer op sosiale media erg beledig en gedreig word en dat sy selfs al volgens haar ontvoer en aangerand is. Hy het ook gesê dat daar verlede week by Koekemoer se huis ingebreek is, hoewel hy erken dat hy nie kan bewys dat die inbraak met die hofsaak verband hou nie.
Adv. Hanna Conradie, die staatsaanklaer, het die hof daarop gewys dat Koekemoer aangedui het sy is werkloos en tans R41 000 in haar bankrekening het. Sy het ook aangedui dat sy R5 000 per maand huur betaal en dat haar ma van haar afhanklik is vir finansiële ondersteuning. Volgens Conradie kan daar dus aanvaar word, indien Koekemoer se huurgeld en ander lewenskoste bereken word, sal haar geld nie langer as vier maande hou nie. “Die hof kan dus vra, wat gebeur dan? Sy kan net Brits verlaat en na enige ander plek in Suid-Afrika gaan. Sy het niks wat haar tot hierdie hof verbind om seker te maak sy sal weer verskyn nie,” het Conradie gesê.
“In al die jare dat ek al ŉ aanklaer is, het ek nog nooit gesien dat ŉ driejarige kind so brutaal aangerand word soos Poppie aangerand is nie. Maar die beskuldigde voor die hof het niks gedoen [om die aanrandings te keer] nie en haar enigste verskoning is dat sy [vir Kobus Koekemoer] bang was. Die verdediging wil nou beweer dat [Kobus] ook vir [Louisa] aangerand het, maar daar is geen bewyse hiervan in die dossier om hierdie bewering te ondersteun nie.”
Conradie het die hof ook daarop gewys: Indien Louisa werklik so bang is vir Kobus soos sy beweer, sal dit in belang van haar eie veiligheid wees om in polisieaanhouding te bly waar Kobus haar geen leed sal kan aandoen nie.
Louisa Koekemoer Maandag in die hof. Foto: Mariné Lourens
Mosime het in sy uitspraak gesê hy het die erns van die aanklag teen Koekemoer, die manier waarop die misdaad uitgevoer is en die woede van die publiek in ag geneem in sy borgtogbesluit. Mosime het ook beklemtoon dat Koekemoer volgens wet verplig was om enige kindermishandeling by die owerheid aan te meld en het gesê enige ma sou beserings en kneusplekke aan haar kind se lyf gesien het.
Lede van die publiek wat in die hof was, het hardop hul goedkeuring te kenne gegee nadat Mosime Koekemoer se borgtogaansoek geweier het. Koekemoer het vir ŉ oomblik verdwaas na haar regsverteenwoordiger gestaar voordat sy deur die polisie uit die hof begelei is.
Sy sal weer op 25 Januarie in die hof verskyn wanneer haar saak by Kobus sŉ gevoeg sal word.
Sies man! As iemand aan jou kind vat SE iets! Of wees skuldig!!! Ek sal dadelik weet as iets fout is! Slegte Ma!
Vieslike ding is niks beter as die stiefpa nie!!!!! Ek sou nie 2 keer gedink het om Poppie as myne te gevat het nie. Daars mense wat enige sou gee om n kind te hê en hierdie varke maak net die besluit om n kind se lewe te eindig. Ek kots van hoe siek hierdie storie my maak :(
Louisa – Jy kon nie die aanranding verhoed nie omdat jy te bang was vir Kobus Koekemoer – jou verskoning ….. hoeveel te meer was Poppie nie bang vir beide van julle nie – jy was NIE daar om haar TE BESKERM NIE! Jy was nie ‘n MA vir haar nie – geen vertroosting of veilige hawe nie – As jou rêrig wou – kon jy haar beskerm het!!!
‘n Skande!! Jy en jou man doen die menslike ras ‘n oneer aan! Diere kyk so mooi na hul kinders, en jy as vrou kyk hoe jou pragtige dogtertjie dood geslaan word. Hoekom het jy nie haar vir haar pa gegee om na te kyk nie, maar hy moes ook iets agtergekom het, so ek voel hy is ook aandadig! Behalwe as hy bewys dat hy gekla het oor die kind se versorging!
Skande dat Louisa dink sy kan agter die “bang” verskoning skuil! Sies vir jou jy het jou toets as ma liederlik gedop! Daai pragtige kind rus nou saggies mag jy indien jy n gewete het Louisa elke nag vd res van jou lewe daai bang dogtertjie se gesig sien om jou te herhinder hoe jy as n ma jou kind vir die duiwel gegooi het! Jy en jou man is n skande vd samelewing!